হালদা (চলচ্চিত্র)

হালদা তৌকির আহমেদ পরিচালিত ২০১৭ সালের বাংলাদেশী নাট্য চলচ্চিত্র। আজাদ বুলবুলের কাহিনিতে চলচ্চিত্রটির চিত্রনাট্য লিখেছেন তৌকীর আহমেদ। ছবিটি প্রযোজনা করেছে আমরা ক'জন। এশিয়ার একমাত্র প্রাকৃতিক মৎস প্রজনন কেন্দ্র হালদা নদী ও এর দুই পাড়ের জেলেদের জীবন নিয়ে চলচ্চিত্রের গল্প আবর্তিত হয়েছে। এতে অভিনয় করছেন জাহিদ হাসান, নুসরাত ইমরোজ তিশা, মোশাররফ করিম, ফজলুর রহমান বাবু, রুনা খান প্রমুখ। ৭০ লক্ষ টাকা বাজেটের চলচ্চিত্রটি ২০১৭ সালের ১ ডিসেম্বর বাংলাদেশের ৮০টি প্রেক্ষাগৃহে মুক্তি পায়। চলচ্চিত্রটি ২০১৮ সালে অনুষ্ঠিত ঢাকা আন্তর্জাতিক চলচ্চিত্র উৎসব প্রদর্শিত হয় এবং তৌকির আহমেদ শ্রেষ্ঠ পরিচালকের পুরস্কার লাভ করেন। জাহিদ হাসান - নাদের চৌধুরী, সম্ভ্রান্ত বংশের ছেলে, বিদেশ ফেরত ও ইটের ভাটার মালিক। নুসরাত ইমরোজ তিশা - হাসু, জেলের কন্যা। মোশাররফ করিম - বদিউজ্জামাল, জেলে। ফজলুর রহমান বাবু - মনু মিয়া, হাসুর বাবা। রুনা খান - জুঁই, নাদেরের প্রথম স্ত্রী। শাহেদ আলী - নিবারণ, জেলে। দিলারা জামান - সুরৎ বানু, নাদেরের মা। মোমেনা চৌধুরী - হাসুর মা। কাজী উজ্জ্বল - সরকারি কর্মকর্তা তৌকির আহমেদ-এর পরিচালনায় অজ্ঞাতনামা চলচ্চিত্রে ফজলুর রহমান বাবুর অভিনয় প্রশংসিত হওয়ার পর তাকে আবার এই চলচ্চিত্রের জন্য নির্বাচন করা হয়। মুহম্মদ মোস্তফা কামাল রাজ পরিচালিত প্রজাপতির পর এই চলচ্চিত্রে দ্বিতীয়বারের মত একসাথে কাজ করেন জাহিদ হাসান ও মোশাররফ করিম। জাহিদ হাসানের এটি তৌকীরের পরিচালনায় প্রথম চলচ্চিত্র। তবে তারা একসঙ্গে নাট্যকেন্দ্রে মঞ্চ নাটক করেছেন। অন্যদিকে মোশাররফ করিম তৌকীরের আগের চারটি চলচ্চিত্রেই অভিনয় করেন। প্রধান দুটি নারী চরিত্রে অভিনয় করেছেন নুসরাত ইমরোজ তিশা এবং রুনা খান। এটি তাদের দুজনেরই তৌকীরের পরিচালনায় প্রথম চলচ্চিত্র। তিশা অভিনীত চরিত্রের নাম হাসু এবং এই চরিত্রের জন্য তাকে নির্বাচন করেছিলেন তৌকিরের স্ত্রী অভিনেত্রী বিপাশা হায়াত। তিশা এই প্রসঙ্গে বলেন তিনি বিপাশা হায়াত এর প্রতি কৃতজ্ঞ। ছবিটির কিছু প্রি-ওয়ার্ক শুরু হয় ২০১৬ সালের এপ্রিল মাস থেকে হাটহাজারীর উত্তর মাদার্শা রামদা মুন্সির হাট এলাকায়। হালদা নদীতে একটা নির্দিষ্ট সময়ে মাছ ডিম পাড়ে। সেই ডিম পাড়ার দৃশ্যগুলোর চিত্রধারণ করা হয় এসময়ে। ছবিটির প্রধান চিত্রগ্রহণ শুরু হয় ২৬ সেপ্টেম্বর, ২০১৬ থেকে চট্টগ্রামের হাটহাজারীর হালদা নদীর পারে। ছবির সম্পূর্ণ শুটিং শেষ হয় ২২ দিনে। চলচ্চিত্রটির সঙ্গীত পরিচালনা করেছেন পিন্টু ঘোষ। তিনি এর আগে তৌকীর আহমেদের অজ্ঞাতনামা চলচ্চিত্রেরও সঙ্গীত পরিচালনা করেছেন। ছবির গীতও রচনা করেছেন পিন্টু ঘোষ। গানে কণ্ঠ দিয়েছেন পিন্টু ঘোষ ও সুকন্যা মজুমদার ঘোষ। সাজু, শাহ আলম (২২ সেপ্টেম্বর ২০১৬)। "TAUQUIR DIVES INTO "HALDA""। দ্য ডেইলি স্টার। সংগ্রহের তারিখ ১১ জানুয়ারি ২০১৭।  "নদী বাঁচাতে তৌকীরের 'হালদা'"। নিউজনেক্সটবিডি ডটকম। ২১ সেপ্টেম্বর ২০১৬। ২৭ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  "হালদা নদী নিয়ে তৌকীর"। দৈনিক প্রথম আলো। মার্চ ১৫, ২০১৬। সংগ্রহের তারিখ ১১ জানুয়ারি ২০১৭।  "Tauquir announces upcoming film 'Halda'"। দৈনিক ইত্তেফাক। ২২ সেপ্টেম্বর ২০১৬। ২৪ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  "সাফল্যের শীর্ষে দেশী এবং যৌথ প্রযোজনার দুই ছবি"। চ্যানেল আই অনলাইন। ২০১৭-১২-২৫। সংগ্রহের তারিখ ২০১৯-১০-২১।  "হালদা ১০০ প্রেক্ষাগৃহে মুক্তি"। দৈনিক যুগান্তর। ৩০ নভেম্বর ২০১৭। ২২ মে ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "৯০ সিনেমা হলে মুক্তি পাচ্ছে 'হালদা'"। কালের কণ্ঠ। সংগ্রহের তারিখ ২০১৯-১০-১৪।  শাহনেওয়াজ, আলতাফ (৩০ নভেম্বর ২০১৭)। "হালদা অ্যান্ড কোং"। দৈনিক প্রথম আলো। সংগ্রহের তারিখ ২ ডিসেম্বর ২০১৭।  ইকবাল, সৈয়দ (অক্টোবর ৮, ২০১৬)। "তৌকীরের নতুন ছবি হালদা"। আনন্দ আলো। সংগ্রহের তারিখ ১১ জানুয়ারি ২০১৭।  আলম, খোরশেদ (৯ এপ্রিল ২০১৬)। "হালদা নদী নিয়ে তৌকির আহমেদের ছবির শুটিং শুরু"। দৈনিক মানবকণ্ঠ। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  "তৌকীরের নতুন ছবি 'হালদা'"। দৈনিক মানবজমিন। ১৪ এপ্রিল ২০১৬। সংগ্রহের তারিখ ১১ জানুয়ারি ২০১৭।  "Mosharraf, Zahid, Tisha in Tauquir's 'Halda'"। দ্য ইনডিপেন্ডেন্ট। অক্টোবর ৪, ২০১৬। সংগ্রহের তারিখ ১১ জানুয়ারি ২০১৭।  "শেষ হলো ষোড়শ ঢাকা আন্তর্জাতিক চলচ্চিত্র উৎসব"। দৈনিক মানবজমিন। ২১ জানুয়ারি ২০১৮। সংগ্রহের তারিখ ২২ জানুয়ারি ২০১৮।  "চলচ্চিত্রে সমালোচক পুরস্কার যাঁদের হাতে"। দৈনিক প্রথম আলো। ৩০ মার্চ ২০১৮। সংগ্রহের তারিখ ২৮ মে ২০১৮।  "পাঠক জরিপে চলচ্চিত্রে সেরা তাঁরা"। দৈনিক প্রথম আলো। ৩০ মার্চ ২০১৮। সংগ্রহের তারিখ ২৮ মে ২০১৮।  বালাচন্দ্রন, পি কে (২৮ মে ২০১৮)। "সার্ক উৎসবে সেরা চলচ্চিত্র তৌকীরের 'হালদা'"। বিডিনিউজ টোয়েন্টিফোর ডটকম। ৩০ মে ২০২০ তারিখে মূল থেকে আর্কাইভ করা। সংগ্রহের তারিখ ২৮ মে ২০১৮।  "জাতীয় চলচ্চিত্র পুরস্কার পেলেন যাঁরা"। প্রথম আলো। সংগ্রহের তারিখ ৭ নভেম্বর ২০১৯।  বাংলা মুভি ডেটাবেজে হালদা ইন্টারনেট মুভি ডেটাবেজে হালদা (ইংরেজি)